โอเอฟซีแชมเปียนส์ลีก 2013-14

โอเอฟซีแชมเปียนส์ลีก 2013-14 หรือที่รู้จักกันโดยทั่วไปว่า โอลีก 2014 เป็นการแข่งขันชิงถ้วยที่ใหญ่ที่สุดในทวีประหว่างสโมสรภายในทวีปโอเชียเนียครั้งที่ 13 ซึ่งการแข่งขันในครั้งนี้ดำเนินการจัดการแข่งขันโดยสมาพันธ์ฟุตบอลโอเชียเนีย (Oceania Football Confederation - OFC) และถือเป็นการแข่งขันครั้งที่ 8 ภายใต้ชื่อโอเอฟซีแชมเปียนส์ลีกอีกด้วย โดยมีสโมสรฟุตบอลออกแลนด์ซิตีเป็นผู้ชนะเลิศจากการแข่งขันในครั้งที่แล้ว

สโมสรที่ชนะเลิศในการแข่งขันรายการโอเอฟซีแชมเปียนส์ลีก 2013-14 จะได้สิทธิ์เป็นตัวแทนของทวีปโอเชียเนียเข้าร่วมการแข่งขันฟุตบอลชิงแชมป์สโมสรโลก 2014 นอกจากนี้แล้วผู้ชนะเลิสและรองรองชนะเลิศของรายการนี้จะมีสิทธิ์เข้าร่วมการแข่งขันโอเอฟซีเพรสสิเดนท์คัพ ซึ่งจะมี 2 สโมสรจากสมาพันธ์ฟุตบอลเอเชีย (AFC) และอีก 2 สโมสรรับเชิญเข้าร่วมในการแข่งขันครั้งนี้ โดยจะจัดการแข่งขันในเดือนพฤศจิกายน ค.ศ. 2014

 การเปลี่ยนแปลงรูปแบบ 
สมาพันธ์ฟุตบอลโอเชียเนียตัดสินใจที่จะเปลี่ยนรูปแบบการแข่งขันสำหรับปี 2014 โดยกำหนดให้:
 การแข่งขันประกอบไปด้วย 2 รอบการแข่งขัน คือ รอบคัดเลือกและรอบสุดท้าย โดยรอบสุดท้ายประกอบไปด้วยรอบแบ่งกลุ่ม รอบรองชนะเลิศและรอบชิงชนะเลิศ
 การแข่งขันในรอบคัดเลือกให้คงรูปแบบเหมือนครั้งที่แล้ว โดยให้สโมสรฟุตบอลจากสมาคมฟุตบอลที่มีมาตรฐานต่ำที่สุด 4 สโมสรเข้าร่วมการแข่งขันแบบพบกันหมดที่สนามใดสนามหนึ่ง โดยผู้ชนะเลิศในรอบคัดเลือกนั้นจะได้เข้าสิทธิ์เข้ารอบแบ่งกลุ่มโดยอัตโนมัติ
 การแข่งขันในรอบแบ่งกลุ่มนั้นจะมี 12 สโมสรเข้าร่วมการแข่งขันในรอบสุดท้าย (เพิ่มจากเดิม 8 สโมสรเมื่อการแข่งขันครั้งที่แล้ว) โดยจะมี 4 สมาคมฟุตบอลที่มีสิทธิ์ส่งเข้าแข่งขัน 2 สโมสร, 3 สมาคมฟุตบอลที่มีสิทธิ์ส่งเข้าแข่งขัน 2 สโมสร รวมกับอีก 1 สโมสรที่มาจากรอบคัดเลือก สโมสรทั้งหมด 12 สโมสรจะถูกจับสลากแบ่งสายออกเป็น 3 กลุ่ม กลุ่มละ 4 สโมสร (สโมสรจากประเทศเดียวกันจะไม่พบกันเองในรอบแบ่งกลุ่ม) สโมสรที่ชนะเลิศในแต่ละกลุ่มและอันดับ 2 ที่ดีที่สุดจะได้เข้ารอบรองชนะเลิศ ในรอบแบ่งกลุ่มนี้จะแข่งขันกันแบบพบกันหมด โดยจะมีประเทศเจ้าภาพเป็นผู้จัดการแข่งขันในแต่ละกลุ่ม
 สำหรับการแข่งขันรอบรองชนะเลิศและชิงชนะเลิศ รูปแบบการแข่งขันจะคงรูปแบบเหมือนกับครั้งที่แล้ว โดยรอบรองชนะเลิศจะแข่งขันแบบเหย้าและเยือน ผู้ชนะการแข่งขันรอบรองชนะเลิศจะได้เข้าไปเล่นต่อในรอบชิงชนะเลิศ ซึ่งเป็นการแข่งขันนัดเดียวในสนามฟุตบอลที่กำหนดไว้แล้ว

 สโมสรที่เข้าร่วม 
สโมสรฟุตบอล 15 สโมสรเข้าร่วมการแข่งขันในรายการ โอเอฟซีแชมเปียนส์ลีก 2013-14 สมาคมฟุตบอล 4 สมาคมที่มีผลงานดีที่สุดในการแข่งขัน โอเอฟซีแชมเปียนส์ลีก 2012-13 (ฟิจิ, นิวซีแลนด์, ตาฮีติ, วานูอาตู) จะได้รับสิทธิ์เข้าร่วม 2 สโมสร และอีก 3 สมาคมฟุตบอล (นิวแคลิโดเนีย, ปาปัวนิวกินีและหมู่เกาะโซโลมอน) ได้รับสิทธิ์เข้าร่วมการแข่งขัน 1 สโมสร สโมสรจากสมาคมฟุตบอลเหล่านี้จะได้รับสิทธิ์เข้าร่วมรอบแบ่งกลุ่มโดยอัตโนมัติ สำหรับสมาคมฟุตบอลที่เหลือ (อเมริกันซามัว, หมู่เกาะคุก, ซามัวและตองงา) จะได้รับสิทธิ์เข้าร่วมการแข่งขันรอบคัดเลือก ซึ่งผู้ชนะเลิศในรอบคัดเลือกนี้จะได้รับสิทธิ์เข้าร่วมรอบแบ่งกลุ่ม

รายชื่อสโมสรด้านล่างนี้ยังไม่แน่นอน ต้องรอการยืนยันก่อนจาก OFC

สมาคมฟุตบอลสโมสรทีมจากสโมสรที่ได้สิทธิ์เข้ารอบแบ่งกลุ่ม ฟิจิ บา ชนะเลิศจาก เนชันแนลฟุตบอลลีก 2013 นาดี รองชนะเลิศจาก เนชันแนลฟุตบอลลีก 2013 นิวซีแลนด์ ไวตาเกเรยูไนเต็ด ชนะเลิศจาก เอเอสบี พรีเมียร์ชิพ แกรนด์ไฟนอล 2012–13ชนะเลิศจาก เอเอสบี พรีเมียร์ชิพ 2012–13 ฤดูกาลปกติ ออกแลนด์ซิตี รองชนะเลิศจาก เอเอสบี พรีเมียร์ชิพ 2012–13 ฤดูกาลปกติ ตาฮีติ ดรากูน ชนะเลิศจาก ตาฮีติเฟิร์สดิวิชัน 2012–13 ปิแร ชนะเลิศจาก ตาฮีติเฟิร์สดิวิชัน 2013–14 รอบปกติ วานูอาตู ตาเฟอา ชนะเลิศจาก วานูอาตูเนชันแนลซูเปอร์ลีก 2013 อามิคาเล รองชนะเลิศจาก วานูอาตูเนชันแนลซูเปอร์ลีก 2013  นิวแคลิโดเนีย มาเจนตา ชนะเลิศจาก นิวแคลิโดเนียดิวิชันอูเนอร์ 2012  ปาปัวนิวกินี เฮคารียูไนเต็ด ชนะเลิศจาก เทลิโคมเนชันแนลซอคเกอร์ลีก 2013  หมู่เกาะโซโลมอน ชนะเลิศจาก เทเลโคมเอสลีก 2013–14สโมสรที่ได้สิทธิ์เข้ารอบคัดเลือก  อเมริกันซามัว ปาโกยูธ ชนะเลิศจากเอฟเอฟเอเอสซีเนียร์ลีก 2012  หมู่เกาะคุก ตูปาปา มาราเอเรงา ชนะเลิศจากคุกไอแลนด์ราวน์คัพ 2012  ซามัว กีวี ชนะเลิศจาก ซามัวเนชันแนลลีก  ตองงา โลโตฮาอะไป ยูไนเต็ด ชนะเลิศจากตองกาเมเจอร์ลีก 2011–12

 ตารางการแข่งขัน 
ตารางการแข่งขันโอเอฟซีแชมเปียนส์ลีก 2013-14 เป็นไปตามตารางด้านล่างนี้

รอบวันที่รอบคัดเลือก นัดที่ 1 15 ตุลาคม 2013 นัดที่ 2 17 ตุลาคม 2013 นัดที่ 3 19 ตุลาคม 2013รอบแบ่งกลุ่ม นัดที่ 17–13 เมษายน 2014 นัดที่ 2 นัดที่ 3รอบรองชนะเลิศ นัดแรก 26–27 เมษายน 2014 นัดที่สอง 3–4 พฤษภาคม 2014ชิงชนะเลิศ 10–11 พฤษภาคม 2014

 รอบคัดเลือก 
รอบคัดเลือกจะทำการแข่งขันในเมือง ปาโกปาโก, อเมริกันซามัว ระหว่างวันที่ 15 ถึง 19 ตุลาคม 2013 (ในโซนเวลา UTC−11). การจับสลากได้ดำเนินการในวันที่ 8 ตุลาคม 2013 ณ สำนักงานใหญ่สมาพันธ์ฟุตบอลโอเชียเนีย ในเมืองออกแลนด์, นิวซีแลนด์ เพื่อกำหนดตารางการแข่งขัน สโมสรทั้ง 4 สโมสรจะแข่งขันกันในรูปแบบพบกันหมด โดยผู้ชนะจะได้เข้าไปเล่นในรอบแบ่งกลุ่ม ร่วมกัยอีก 11 สโมสรที่ได้สิทธิ์เข้าเล่นโดยอัตโนมัติ

 ดูเพิ่ม 
 ฟุตบอลชิงแชมป์สโมสรโลก 2014

 รายการอ้างอิง 

 แหล่งข้อมูลอื่น 
 2013–14 OFC Champions League Preliminary schedule and results

2013-14